Intră acum și în grupul de
Viceprimarul Sucevei Lucian Harșovschi a anunțat, miercuri, că s-au început lucrările la creșa de copii din cartierul Tinereții după ce municipalitatea suceveană a realizat mare pare din construirea zidului de sprijin și consolidarea terenului aferente pe strada Mircea Hrișcă
Harșovschi a explicat că pentru proiectul de construire a unei creșe mari a fost necesară pregătirea terenului, o primă etapă fiind sistematizarea terenului, care a presupus săparea unui volum de 6.705 mc și relocarea unui volum de umplutură de 1.767 mc, respectiv un total de 8.472 mc. Ulterior, primărias-a ocupat de construirea zidului de sprijin de aproape 300 de metri și consolidarea terenului, precum și pregătirea drumului de acces administrativ.
Ca urmare a lucrărilor de construire a zidului de sprijin și a consolidării terenului, Compania Națională de Investiții a început demararea procedurii de construire a creșei din cartierul Tinereții, de pe strada Mircea Hrișcă, proiect cu o valoare de 12.830.640 lei fără TVA
Obiectivul principal este construirea unei creșe pentru 110 copii pentru învățământ antepreșcolar, cu regim de înălțime parter și separată în 3 nuclee funcționale (administrativ, copiii și tehnico-gospodăresc), pe strada Mircea Hrișcă. Suprafața construită este de 2409.13 mp, iar suprafața desfășurată este de 4568.51 mp.
Creșa va avea 11 dormitoare, 6 camere de joacă prevăzute cu vestiar filtru și grupuri sanitare, un spațiu pentru luat masa, grup sanitar persoane cu dizabilități, zonă de primire, cabinet medical cu izolator, zonă administrativă și nucleul tehnico-gospodăresc.
Terenul va fi amenajat cu spații verzi și locuri de joacă pentru copii.
De asemenea, se va asigura un număr de 11 locuri de parcare destinate pe termen scurt automobilelor aparținătorilor, dintre care două locuri sunt pentru persoane cu dizabilități.
Clădirea va fi alimentată cu gaze naturale, de asemenea, clădirea va fi prevăzută atât cu panouri fotovoltaice, cât și cu panouri solare.
Imobilul va fi dotat cu instalație de detecție și semnalizare a incendiului, hidranți interiori și exteriori, instalație de protecție împotriva descărcărilor atmosferice, stingătoare și instalații de iluminat împotriva panicii, pentru evacuarea persoanelor, marcarea hidranților interiori și pentru continuarea lucrului și intervenție.
De asemenea, s-a demarat în paralel procedura de licitație prin C.N.I. și pentru construirea creșei din cartierul Europa, mai exact de pe strada Paris, unde va trebui consolidat terenul și construit zidul de sprijin.
„Estimăm că în două luni vom avea anunțat un câștigător și, ulterior, vom trece la execuția acesteia”, a spus Lucian Harșovschi.